དེ་ཡང་བོད་རང་བཙན་ལས་འགུལ་ཚོགས་ཆུང་འམ་དང་བོད་གནས་ལྟ་ཞིབ་འམ་གཉིས་ཐུན་མོང་གིས་གསར་འགོད་གསལ་བསྒྲགས་སྤེལ་བའི་ནང་།གོང་ཞུས་ཚོགས་པ་གཉིས་ནས་མཉམ་སྦྲེལ་རྒྱལ་ཚོགས་ཀྱི་མི་རིགས་དབྱེ་འབྱེད་རྩ་མེད་བཟོ་ཐབས་ཀྱི་ལས་དོན་ཚོགས་ཆུང་ལ་བོད་ནང་མི་རིགས་དབྱེ་འབྱེད་དང་བོད་ཀྱི་སྐད་ཡིག་སྲུང་སྐྱོབ་དང་འབྲེལ་བའི་གནད་དོན་འཁོད་པའི་སྙན་ཐོ་ཕུལ་བ་དེ་བཞིན་ཚོགས་ཆུང་གི་དྲ་རྒྱའི་ནང་ནས་མེད་པ་བཟོས་ཡོད་པ་མ་ཟད།སྙན་ཐོ་དེར་རྒྱ་ནག་གི་སྐུ་ཚབ་ཀྱི་ངོས་ནས་སྙན་ཐོའི་ནང་བོད་འདི་བཞིན་བཙན་འཛུལ་བྱས་པའི་རྒྱལ་ཁབ་ཅིག་ཡིན་པའི་བརྗོད་ཚིག་འཁོད་པ་དེར་མི་འདོད་པའི་རྣམ་འགྱུར་བསྟན་ཡོད་ལུགས་བརྗོད་འདུགབོད་རང་བཙན་ཚོགས་པ་དང་བོད་གནས་ལྟ་ཞིབ་ཁང་གཉིས་ནས་ངོ་རྒོལ་དང་ཞུ་གཏུགས་བྱས་མཐར་ཕྱི་ཟླ་༨ཚེས་༡༠གཟའ་ཟླ་བའི་ཉིན་རྒྱལ་ཚོགས་ཀྱི་ཚོགས་ཆུང་དེས་ཞིབ་འཇུག་བྱས་པ་བརྒྱུད་སྙན་ཐོ་དྲ་རྒྱའི་ནང་སླར་ཡང་བཞག་ཡོད་འདུག